১৯৩০ ফিফা বিশ্বকাপ
১৯৩০ ফিফা বিশ্বকাপ ছিল প্রথম অনুষ্ঠিত কোন ফুটবল বিশ্বকাপ। জুলাই ১৩ থেকে জুলাই ৩০ পর্যন্ত এটি উরুগুয়েতে অনুষ্ঠিত হয়। ফিফা ১৯২৯ সালের বার্সেলোনা সেমিনারে উরুগুয়েকে বিশ্বকাপ আয়োজনের দায়িত্ব দেয় কেননা সেবছর উরুগুয়ের স্বাধীনতার শতবর্ষে পা দিয়েছিল এবং উরুগুয়ে ফুটবল দল সফল ভাবে ১৯২৮ গ্রীষ্ম অলিম্পিকে ফুটবল শিরোপা জিতেছিল।
মিনেইরাও
এস্তাদিও মাইনেরো ব্রাজিলের বেলো অরিজন্ঠে এলাকায় অবস্থিত মিনাজ গারাইজ প্রদেশের সর্ববৃহৎ আন্তর্জাতিক ফুটবল স্টেডিয়াম। ১৯৬৫ সালে নির্মিত এ স্টেডিয়ামটি মাইনেরো () নামে প্রতিষ্ঠিত হলেও আনুষ্ঠানিকভাবে এস্তাদিও গভার্নাদোর মাগালায়েজ পিন্টো বা গভর্নর মাগালায়েজ পিন্টো স্টেডিয়াম নামে পরিচিত। এখানে ২০১৩ সালের ফিফা কনফেডারশনস কাপের খেলা অনুষ্ঠিত হয়েছে। পাশাপাশি ২০১৪ সালের ফিফা বিশ্বকাপের খেলা আয়োজনের মর্যাদা পেয়েছে। এছাড়াও, ২০১৬ সালে ব্রাজিলে অনুষ্ঠিতব্য গ্রীষ্মকালীন অলিম্পিকের ফুটবল প্রতিযোগিতার বেশ কয়েকটি খেলা এখানে আয়োজনের সিদ্ধান্ত নেয়া হয়েছে।